# Официален вестник C 6A/8 ян

| | ISSN 1977-0855 |
| --- | --- |
| Официален вестник
  на Европейския съюз | C 6A |
| | |
| Издание на български език | Информация и известия | Година 648 януари 2021 г. |

ISSN 1977-0855

Официален вестник

на Европейския съюз

C 6A

Издание на български език

Информация и известия

Година 648 януари 2021 г.

---

| Съдържание | Страница |
| --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Европейска комисия |
| 2021/C 6 A/01 | Покана за изразяване на интерес за назначаване на членове на Апелативния съвет на трите европейски надзорни органа за сектора на финансовите услуги (Европейския орган за ценни книжа и пазари, Европейския банков орган и Европейския орган за застраховане и професионално пенсионно осигуряване) | 1 |

Съдържание

Страница

V   Становища

АДМИНИСТРАТИВНИ ПРОЦЕДУРИ

Европейска комисия

2021/C 6 A/01

Покана за изразяване на интерес за назначаване на членове на Апелативния съвет на трите европейски надзорни органа за сектора на финансовите услуги (Европейския орган за ценни книжа и пазари, Европейския банков орган и Европейския орган за застраховане и професионално пенсионно осигуряване)

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Европейска комисия

| 8.1.2021 | BG | Официален вестник на Европейския съюз | CA 6/1 |
| --- | --- | --- | --- |

8.1.2021

BG

Официален вестник на Европейския съюз

CA 6/1

---

Покана за изразяване на интерес за назначаване на членове на Апелативния съвет на трите европейски надзорни органа за сектора на финансовите услуги (Европейския орган за ценни книжа и пазари, Европейския банков орган и Европейския орган за застраховане и професионално пенсионно осигуряване)

(2021/C 6 A/01)

1.   Описание на органите

Европейският банков орган (ЕБО), Европейският орган за застраховане и професионално пенсионно осигуряване (ЕОЗППО) и Европейският орган за ценни книжа и пазари (ЕОЦКП) бяха създадени съответно с Регламент (ЕС) No 1093/2010 (1), Регламент (ЕС) No 1094/2010 (2) и Регламент (ЕС) No 1095/2010 (3). Заедно те представляват европейските надзорни органи за сектора на финансовите услуги и са членове на Европейската система за финансов надзор.

Сред техните цели в съответните им области на компетентност са:

| — | постигането на надеждно, ефективно и съгласувано равнище на регулиране и надзор, |
| --- | --- |

—

постигането на надеждно, ефективно и съгласувано равнище на регулиране и надзор,

| — | осигуряването на лоялните пазарни отношения, прозрачността, ефикасността и нормалното функциониране на финансовите пазари, |
| --- | --- |

—

осигуряването на лоялните пазарни отношения, прозрачността, ефикасността и нормалното функциониране на финансовите пазари,

| — | засилването на международната надзорна координация, |
| --- | --- |

—

засилването на международната надзорна координация,

| — | предотвратяването на регулаторния арбитраж и насърчаването на еднакви условия на конкуренция, |
| --- | --- |

—

предотвратяването на регулаторния арбитраж и насърчаването на еднакви условия на конкуренция,

| — | гарантирането на подходящо регулиране и надзор върху поемането на инвестиционни и други рискове, |
| --- | --- |

—

гарантирането на подходящо регулиране и надзор върху поемането на инвестиционни и други рискове,

| — | подобряването на защитата на потребителите, както и |
| --- | --- |

—

подобряването на защитата на потребителите, както и

| — | засилването на сближаването на надзорните практики в рамките на целия вътрешен пазар. |
| --- | --- |

—

засилването на сближаването на надзорните практики в рамките на целия вътрешен пазар.

Освен това ЕОЦКП осъществява пряк надзор върху агенциите за кредитен рейтинг, регистрите на трансакции и секюритизации в рамките на ЕС, както и върху централните контрагенти от трети държави, по-специално по отношение на онези от тях, които имат или е вероятно да придобият системно значение за финансовата стабилност на Съюза или на една или повече от неговите държави членки. ЕОЦКП има също така правомощия за пряк надзор на критичните референтни показатели и референтните показатели от трети държави, както и на доставчиците на услуги за докладване на данни. Наред с другото, ЕОЦКП изпълнява и задачи, свързани с извънборсовите деривати, късите продажби на ценни книжа и пазарните инфраструктури с критично значение.

Ето защо освен незадължителни актове (например насоки или препоръки) и проекти на технически стандарти всеки орган може при определени обстоятелства да приема и обвързващи решения по отношение на националните надзорни органи или отделни финансови институции. Тези и някои други решения ще подлежат на обжалване.

Седалището на ЕБО и ЕОЦКП е в Париж, Франция, а на ЕОЗППО — Франкфурт на Майн, Германия. Всеки от тези органи бе учреден на 1 януари 2011 г.

2.   Апелативният съвет

В членове 60 и 61 от всеки от трите регламента се определят съответните права за обжалване на решенията на органите. В членове 58 и 59 от всеки регламент се предвижда създаването на Апелативен съвет на трите органа. Апелативният съвет отговаря за вземането на решения по жалбите срещу някои отделни решения на органите. Неговите решения могат съответно да бъдат оспорвани пред Съда на Европейския съюз.

Апелативният съвет се състои от шестима членове и шестима заместници (по двама членове и двама заместници, определени от всеки орган), които се ползват с отлична репутация и имат доказани знания и професионален опит в областта на правото на Съюза, както и международен професионален опит, на достатъчно високо ниво в областта на банковото дело, застраховането, професионалното пенсионно осигуряване, пазарите на ценни книжа или други финансови услуги. Изключват се действащите служители на компетентните органи или на други национални институции или институции или органи на Съюза, участващи в дейността на органите, и членовете на Групата на участниците от сектора на застраховането и презастраховането, Групата на участниците от професионалните пенсионни фондове, Групата на участниците от банковия сектор или Група на участниците от сектора на ценните книжа и пазарите. Членовете и заместниците са граждани на държава членка и владеят задълбочено поне два официални езика на Съюза. Апелативният съвет разполага с достатъчно юридически експертен опит, за да предоставя експертни правни съвети относно законосъобразността, включително пропорционалността, във връзка с упражняването на правомощията на органите.

Членовете на Апелативния съвет са независими при вземането на решенията си. Те не са обвързани от каквито и да било указания.

Апелативният съвет определя своя председател.

Мандатът на членовете на Апелативния съвет е пет години. Той може да бъде подновен еднократно.

3.   Критерии за допустимост

Към крайния срок за подаване на заявленията кандидатите трябва да отговарят на следните критерии:

| — | да бъдат граждани на държава — членка на Европейския съюз (4); |
| --- | --- |

—

да бъдат граждани на държава — членка на Европейския съюз (4);

| — | да не са действащи служители на компетентните органи или на други национални институции или институции или органи на Съюза, участващи в дейността на органите, |
| --- | --- |

—

да не са действащи служители на компетентните органи или на други национални институции или институции или органи на Съюза, участващи в дейността на органите,

| — | да не са членове на групите от заинтересовани лица към органите, |
| --- | --- |

—

да не са членове на групите от заинтересовани лица към органите,

| — | да са завършили успешно пълен курс на университетско обучение по право, икономика или друга относима към работата на органите специалност, удостоверено с диплома за съответната степен, с обичайна продължителност от четири или повече години и даващо право на следдипломно обучение; или б) да са завършили успешно пълен курс на университетско обучение по право, икономика или друга относима към работата на органите специалност, удостоверено с диплома за съответната степен, с обичайна продължителност от три години, и да имат допълнително една година относим професионален опит; или в) да са придобили квалификация за упражняване на професионална дейност като адвокат в държава членка, |
| --- | --- |

—

да са завършили успешно пълен курс на университетско обучение по право, икономика или друга относима към работата на органите специалност, удостоверено с диплома за съответната степен, с обичайна продължителност от четири или повече години и даващо право на следдипломно обучение; или б) да са завършили успешно пълен курс на университетско обучение по право, икономика или друга относима към работата на органите специалност, удостоверено с диплома за съответната степен, с обичайна продължителност от три години, и да имат допълнително една година относим професионален опит; или в) да са придобили квалификация за упражняване на професионална дейност като адвокат в държава членка,

| — | да имат най-малко 15 години международен професионален опит, относим към банковото дело, застраховането, професионалното пенсионно осигуряване, пазарите на ценни книжа или други финансови услуги (придобит след получаване на университетската диплома или дипломата и опита, посочени по-горе). Този опит може да включва разработването на политики и осъществяването на надзорна дейност. |
| --- | --- |

—

да имат най-малко 15 години международен професионален опит, относим към банковото дело, застраховането, професионалното пенсионно осигуряване, пазарите на ценни книжа или други финансови услуги (придобит след получаване на университетската диплома или дипломата и опита, посочени по-горе). Този опит може да включва разработването на политики и осъществяването на надзорна дейност.

| — | доказано познаване и разбиране на законодателството на ЕС в областта на банковото дело, застраховането, професионалното пенсионно осигуряване или пазарите на ценни книжа, |
| --- | --- |

—

доказано познаване и разбиране на законодателството на ЕС в областта на банковото дело, застраховането, професионалното пенсионно осигуряване или пазарите на ценни книжа,

| — | отлично владеене на поне два от официалните езици на Съюза (5) (основният работен език в органите ще бъде английският, но жалбите могат да бъдат подавани на всички официални езици на Европейския съюз). |
| --- | --- |

—

отлично владеене на поне два от официалните езици на Съюза (5) (основният работен език в органите ще бъде английският, но жалбите могат да бъдат подавани на всички официални езици на Европейския съюз).

4.   Критерии за подбор

Ще бъдат взети предвид следните критерии:

| — | доказани експертни знания и професионален опит, в т.ч. опит в надзорната дейност, на достатъчно високо ниво в областта на застраховането, професионалното пенсионно осигуряване, пазарите на ценни книжа или други финансови услуги, |
| --- | --- |

—

доказани експертни знания и професионален опит, в т.ч. опит в надзорната дейност, на достатъчно високо ниво в областта на застраховането, професионалното пенсионно осигуряване, пазарите на ценни книжа или други финансови услуги,

| — | много добро познаване и разбиране на Процедурния правилник на Съда на Европейския съюз и/или съдебната практика в контекста на обжалването на решения на регулаторни органи и/или арбитражните производства, |
| --- | --- |

—

много добро познаване и разбиране на Процедурния правилник на Съда на Европейския съюз и/или съдебната практика в контекста на обжалването на решения на регулаторни органи и/или арбитражните производства,

| — | за голямо предимство ще се смята работата в областта на правото или академичната работа във връзка с надзора, |
| --- | --- |

—

за голямо предимство ще се смята работата в областта на правото или академичната работа във връзка с надзора,

| — | възможност за отзоваване в кратък срок за разглеждане на жалби срещу решения на органите; |
| --- | --- |

—

възможност за отзоваване в кратък срок за разглеждане на жалби срещу решения на органите;

| — | евентуалните конфликти на интереси, които биха могли да ограничат способността на кандидата да участва в разглеждането на жалби; |
| --- | --- |

—

евентуалните конфликти на интереси, които биха могли да ограничат способността на кандидата да участва в разглеждането на жалби;

5.   Процедура за подбор и условия на работа

Физическите лица се приканват да представят документи за заявяване на интерес в съответствие с правилата, посочени в настоящото обявление.

Съгласно разпоредбите на Регламент (ЕО) No 1093/2010, Регламент (ЕО) No 1094/2010 и Регламент (ЕО) No 1095/2010 управителният съвет на всеки един от органите ще вземе решение (след консултация със своя надзорен съвет) за назначаването на членовете и/или заместниците въз основа на списък с предварително подбраните от Европейската комисия кандидати.

След като получи този списък, Европейският парламент може да покани кандидатите за членове и заместници да направят изявление пред него и да отговорят на въпроси на неговите членове.

Европейският парламент може да покани членовете на Апелативния съвет да направят изявление пред него и да отговарят на всякакви въпроси на членовете на Европейския парламент, когато това бъде поискано, с изключение на изявления, въпроси или отговори, отнасящи се до отделни случаи, по които е взето решение от Апелативния съвет или са висящи пред него.

Настоящата покана за изразяване на интерес има за цел да даде възможност на Комисията да състави списък с одобрени кандидати, които да бъдат предложени на управителните съвети на органите за длъжностите член/заместник на Апелативния съвет. Кандидатите следва да имат предвид, че включването им в списъка на Европейската комисия не е гаранция за назначение.

Списъкът, който Комисията ще състави, следва да бъде под формата на списък с одобрени кандидати. С оглед на бъдещите нужди на трите европейски надзорни органа по отношение на назначаването на нови членове на Апелативния съвет и техни заместници, списъкът с одобрени кандидати ще бъде валиден в продължение на 5 години след приемането на решението на Комисията.

Европейската комисия ще организира процеса на подбор за съставяне на списъка с одобрени кандидати за членове на Апелативния съвет и техни заместници. За тази цел тя ще сформира комисия за подбор, който ще покани за събеседване кандидатите, които отговарят на всички посочени по-горе изисквания за допустимост.

След провеждането на събеседванията комисията за подбор на Европейската комисия ще изготви списък с най-подходящите кандидати. Списък ще бъде приет от Европейската комисия и ще бъде съобщен на управителните съвети на трите органа, както и на Европейския парламент. Органите използват механизми за ефективна оценка на включените в списъка кандидати. Те могат да включват събеседване.

Членовете на Апелативния съвет не могат да изпълняват никакви други функции в органите, в техните управителни съвети или в техните надзорни съвети. Те ще получават подходящо възнаграждение за изпълняваните задачи и обезщетение за понасяните разноски по силата на договор за предоставяне на услуги и съгласно бюджетните ограничения на европейските надзорни органи (ЕНО), но няма да бъдат постоянни служители на органите. Следователно членовете на Апелативния съвет могат да работят на пълно работно време, ако това не пречи на възможността им да се отзоват в кратък срок за разглеждане на жалби. Равнището на заетост на Апелативния съвет ще зависи от броя на жалбите, заведени срещу решения на органите.

Членовете на Апелативния съвет се задължават да действат независимо и в обществен интерес. За целта те трябва да направят декларация за обвързване и декларация за интересите, като посочат или отсъствието на интереси, за които би могло да се счита, че накърняват тяхната независимост, или естеството на всички преки или косвени интереси, за които би могло да се счита, че накърняват тяхната независимост. Тези декларации се оповестяват публично и се изготвят писмено всяка година.

6.   Подаване на заявления

Преди да подадете кандидатурата си, трябва внимателно да проверите дали отговаряте на всички условия за допустимост, и по-специално на тези, които се отнасят до вида диплома, професионалния опит и изискваните езикови умения. Неизпълнението на което и да е от условията за допустимост води до автоматично изключване от процедурата за подбор.

Ако желаете да кандидатствате, трябва да се регистрирате по интернет на следния уебсайт и да следвате указанията относно различните етапи на процедурата:

https://ec.europa.eu/dgs/human-resources/seniormanagementvacancies/

Трябва да имате валиден адрес на електронна поща. Този адрес ще бъде използван за потвърждаване на Вашата регистрация, както и за поддържане на връзка с Вас на различните етапи от процедурата. Поради това, моля, уведомявайте Европейската комисия за всяка промяна във Вашия адрес на електронна поща.

За да попълните своята кандидатура, трябва да заредите автобиографията си във формат PDF и да попълните онлайн мотивационно писмо (максимум 8 000 знака). Вашата автобиография и мотивационното Ви писмо могат да бъдат подадени на който и да е от официалните езици на Европейския съюз.

Кандидатите се приканват да посочат всички езици на ЕС, които владеят, както и съответното равнище на владеене съгласно Общата европейска референтна рамка за езиците (6). На този етап не е необходимо да се изпращат заверени копия на удостоверения за придобити степени/дипломи, препоръки, доказателства за професионален опит и т.н., но те трябва да бъдат представени при поискване на по-късен етап от процедурата.

След като приключите онлайн регистрацията си, ще получите електронно писмо с потвърждение, че кандидатурата Ви е регистрирана. Ако не получите електронно писмо с потвърждение, Вашата кандидатура не е регистрирана!

Моля, обърнете внимание, че не е възможно да следите развитието на своята кандидатура онлайн. Европейската комисия ще се свърже директно с Вас във връзка със състоянието на Вашата кандидатура.

За повече информация и/или при евентуални технически проблеми, моля, изпратете електронно писмо на адрес: HR-MANAGEMENT-ONLINE@ec.europa.eu

По практически съображения и за да може процедурата за подбор да приключи възможно най-бързо, което е в интерес както на кандидатите, така и на институциите, процедурата за подбор ще се проведе на английски език (7).

Краен срок

Крайният срок за регистрация е 8 февруари 2021 г. Онлайн регистрацията няма да бъде възможна след 12:00 ч. на обяд брюкселско време на същата дата.

Ваша е отговорността да попълните онлайн регистрацията в срок. Настоятелно Ви съветваме да не изчаквате до последните дни, за да кандидатствате — натоварен интернет трафик или проблем с интернет връзката може да доведе до прекъсване на онлайн регистрацията, преди да сте я завършили, поради което ще се наложи да повторите целия процес отначало. След като изтече срокът за подаване на регистрациите, няма да имате повече възможност да въвеждате данни. Закъснели регистрации няма да бъдат приемани.

7.   Равни възможности

Институциите и другите органи на Европейския съюз прилагат политика на равни възможности и приемат заявления за кандидатстване без оглед на пол, раса, цвят на кожата, етнически или социален произход, генетични белези, език, религия или изповедание, политически или други убеждения, принадлежност към национално малцинство, имуществено състояние, рождение, увреждане, възраст или сексуална ориентация.

8.   Защита на личните данни

Комисията гарантира, че личните данни на кандидатите се обработват съгласно изискванията на Регламент (ЕС) 2018/1725 на Европейския парламент и на Съвета (8). Това важи особено за поверителността и сигурността на тези данни.

9.   Конфликт на интереси

От включените в списъка одобрени кандидати се изисква да попълнят декларация за конфликт на интереси преди началото на процеса на подбор от страна на Съвета на надзорниците на ЕНО. По-специално от одобрените кандидати ще се изисква да декларират ангажимента си да действат независимо в полза на обществения интерес и да декларират всички интереси, които биха могли да се считат за накърняващи тяхната независимост, които ще бъдат разгледани в съответствие с етичната рамка на ЕНО.

10.   Политика за възнагражденията

Членовете на Апелативния съвет и техните заместници получават възнаграждение за своята работа.

Председателят и членовете получават възнаграждение от ЕНО във фиксиран размер в съответствие с политиката за възнагражденията на Апелативния съвет на ЕНО. Пътните и дневните разходи за участие в годишното заседание на Апелативния съвет ще бъдат възстановявани в съответствие с правилата за възстановяване на средства на персонала на Европейската комисия.

Предвижда се следната схема за възнаграждение въз основа на приложимите понастоящем правила:

| — | Членовете и заместниците, участващи в производства (само когато им е възложено разглеждането на жалба), получават възнаграждение в размер на 800 EUR на ден, като максималният размер е 8 000 EUR за едно производство на човек. |
| --- | --- |

—

Членовете и заместниците, участващи в производства (само когато им е възложено разглеждането на жалба), получават възнаграждение в размер на 800 EUR на ден, като максималният размер е 8 000 EUR за едно производство на човек.

| — | Председателят и докладчикът, участващи в производства, получават възнаграждение в размер на 1 000 EUR на ден, като максималният размер е 20 000 EUR за едно производство на човек. |
| --- | --- |

—

Председателят и докладчикът, участващи в производства, получават възнаграждение в размер на 1 000 EUR на ден, като максималният размер е 20 000 EUR за едно производство на човек.

---

(1)  Регламент (ЕС) No 1093/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски банков орган), за изменение на Решение No 716/2009/ЕО и за отмяна на Решение 2009/78/ЕО на Комисията (OB L 331, 15.12.2010 г., стр. 12).

(2)  Регламент (ЕС) No 1094/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение No 716/2009/ЕО и за отмяна на Решение 2009/79/ЕО на Комисията (OB L 331, 15.12.2010 г., стр. 48).

(3)  Регламент (ЕС) No 1095/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски орган за ценни книжа и пазари), за изменение на Решение No 716/2009/ЕО и за отмяна на Решение 2009/77/ЕО на Комисията (OB L 331, 15.12.2010 г., стр. 84).

(4)  Държавите — членки на Европейския съюз, са: Австрия, Белгия, България, Германия, Гърция, Дания, Естония, Ирландия, Испания, Италия, Кипър, Латвия, Литва, Люксембург, Малта, Нидерландия, Полша, Португалия, Румъния, Словакия, Словения, Унгария, Финландия, Франция, Хърватия, Чехия и Швеция.

(5)  английски, български, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски.

(6)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(7)  Комисията за подбор ще гарантира, че не се предоставя неправомерно предимство на кандидатите, чийто майчин език е английският.

(8)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).

---